రే ఎమెరీ

రేమండ్ విలియం జార్జ్ ఎమెరీ (1915, మార్చి 28 - 1982, డిసెంబరు 18) న్యూజీలాండ్ క్రికెట్ ఆటగాడు. 1952లో న్యూజీలాండ్ తరపున రెండు టెస్టులు ఆడాడు. రాయల్ న్యూజీలాండ్ ఎయిర్ ఫోర్స్‌లో కూడా అధికారిగా పనిచేశాడు.

 క్రికెట్ రంగం 
రే ఎమెరీ ఆక్లాండ్‌లోని తకపునా గ్రామర్ స్కూల్‌లో చదివారు. 1936-37లో ఆక్లాండ్ తరపున ఒక మ్యాచ్ ఆడాడు.

రెండవ ప్రపంచ యుద్ధం సమయంలో ఎమెరీ రాయల్ న్యూజీలాండ్ వైమానిక దళంలో చేరాడు. కెనడాలో శిక్షణ పొందిన తర్వాత రాయల్ ఎయిర్ ఫోర్స్‌తో హరికేన్‌లను ఎగురవేస్తూ బ్రిటన్‌లో పనిచేశాడు.  యుద్ధం తర్వాత వైమానిక దళంలో కొనసాగాడు, స్క్వాడ్రన్ లీడర్ స్థాయిని పొందాడు. 1947లో అతను రోడోనిస్కోప్‌ని ఉపయోగించి ఆస్ట్రేలియన్ సివిలియన్ ఎయిర్ ట్రాఫిక్ కంట్రోల్‌పై ఒక నివేదికను తయారు చేశాడు, న్యూజీలాండ్‌కు దాని వర్తింపును పరిశోధించాడు.

బ్రిటన్‌లో మూడున్నర సంవత్సరాల సేవ తర్వాత, న్యూజీలాండ్‌కు తిరిగి వచ్చాడు. 1945, జూలైలో ఆక్లాండ్‌లోని సెయింట్ మేరీస్ కేథడ్రల్‌లో జీన్ మిల్సన్‌ను వివాహం చేసుకున్నాడు.

1943-44 నుండి 1947-48 వరకు ఆక్లాండ్ తరపున తొమ్మిది మ్యాచ్‌లు ఆడాడు. మిడిల్ ఆర్డర్‌లో బ్యాటింగ్ చేస్తూ 1945-46లో ఒటాగోపై 110 పరుగులు, 1946-47లో వెల్లింగ్‌టన్‌పై 123 పరుగులు చేశాడు.

1947 చివరలో క్రైస్ట్‌చర్చ్‌కు మారాడు. 1950–51లో కాంటర్‌బరీ తరపున ఆడుతూ, ప్లంకెట్ షీల్డ్‌లో 30.00 సగటుతో 240 పరుగులు చేశాడు. వెల్లింగ్టన్‌పై మొదటిసారి బ్యాటింగ్ ప్రారంభించినప్పుడు 110 పరుగులు చేశాడు. 1951-52లో బ్యాటింగ్ ప్రారంభించాడు. ప్లంకెట్ షీల్డ్‌లో 72.16 సగటుతో 433 పరుగులు చేశాడు. నాలుగు 50లతో జాతీయ సగటులలో అగ్రస్థానంలో నిలిచాడు.1951–52 batting averages

దాదాపు 37 ఏళ్ళ వయసులో 1951-52 సీజన్ చివరిలో పర్యాటక వెస్టిండీస్‌తో జరిగిన రెండు టెస్టులకు ఎంపికయ్యాడు. మొదటి టెస్ట్ రెండో ఇన్నింగ్స్‌లో జియోఫ్ రాబోన్‌తో కలిసి 44 పరుగుల ఓపెనింగ్ భాగస్వామ్యంలో 28 పరుగులు చేసాడు. రెండవ టెస్ట్‌లో అతని మీడియం-పేస్ బౌలింగ్‌తో ఫ్రాంక్ వోరెల్, క్లైడ్ వాల్‌కాట్‌ల వికెట్లు (46 బంతుల్లో 52 పరుగులకు 2 వికెట్లు) తీశాడు.Wisden 1953, pp. 837–41.

తర్వాతి రెండు సీజన్లలో నాలుగు మ్యాచ్‌లు ఆడి 80 పరుగులు మాత్రమే చేశాడు. దాంతో అతని ఫస్ట్ క్లాస్ కెరీర్ ముగిసింది.

1955లో ఎమెరీ ఆక్లాండ్‌కు తిరిగి వచ్చాడు. ఆక్లాండ్ విమానాశ్రయం స్థాపనలో ప్రముఖ వ్యక్తులలో ఒకడిగా ఉన్నాడు.Francis Payne & Ian Smith, eds, 2021 New Zealand Cricket Almanack, Upstart Press, Takapuna, 2021, p. 26. విమానాశ్రయంలోని ఒక రహదారికి అతని పేరు మీద రే ఎమెరీ డ్రైవ్ అని పేరు పెట్టారు.David Frith, Silence of the Heart, Random House, London, 2011.

 మూలాలు 

 బాహ్య లింకులు 
 క్రికెట్ ఆర్కైవ్‌లో రే ఎమెరీ
 క్రిక్ఇన్ఫోలో రే ఎమెరీ

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1982 మరణాలు
వర్గం:1915 జననాలు